《慈林讲师顶相》
宋代·释绍昙

气宇兮春温，风标兮凛然。
律虎出林兮，裂破开遮持犯。
经龙搅海兮探穷顿渐偏圆。句法清新兮，
吟彻山庄梅竹。胸襟妙蕴兮，
包罗丘壑风烟。友缙绅兮，
非权门炙手。荷佛法兮，
思重负赪肩。煨芋香兮，
无心收涕。卧云深兮，
岂意朝天。邈真容兮，
明镜绘像。付箕裘兮，
神珠藏渊。夫是之谓慈林克家之子，
真鸾胶而续弦者也。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。